Hiiumaa-Saaremaa vahelisel laevaliinil hakkab iga päev mõlemas suunas toimuma kaks reisi juba 1. novembrist. “Kinnitame, et Sõru-Triigi laevagraafik tiheneb alates 1. novembrist,” ütles Regionaal- ja Põllumajandusministeeriumi avalike suhete osakonna juhataja Deisi Helemäe-Sarv.
“Oleme otsustanud, et hiljemalt alates järgmise aasta jaanuarist tulevad liinile nii hommikusse kui õhtusse lisareisid juurde,“ ütles kaks nädalat tagasi regionaalminister Madis Kallas. “Liin saab edaspidi siis olema oluliselt rohkem kasutajasõbralik ja loodetavasti rahuldab mõlema saare elanikke, kes peavad liikuma mitte ainult mandri vahel, vaid ka kahe suursaare vahel.“